อาชีพในฝันหนุ่มสาว บินไทย รับสมัครแอร์-สจ๊วต 200 อัตรา เริ่ม 10 ต.ค.
ทีมข่าวเจาะประเด็นไทยรัฐออนไลน์ ยังคงเกาะติดข่าวสารการรับสมัครงานให้กับผู้สนใจ และครั้งนี้สำหรับผู้ใฝ่ฝันอยากทำอาชีพพนักงานต้อนรับบนเครื่องบิน เป็นแอร์โฮสเตส หรือสจ๊วต ได้มีโอกาสไปต่างประเทศอย่างที่ฝัน พร้อมรายได้ ความมั่นคง สามารถต่อยอดในสายงานเพื่อความก้าวหน้าในอนาคต ล่าสุดการบินไทย เปิดรับสมัครพนักงานต้อนรับบนเครื่องบิน จำนวน 200 อัตรา,นางสุวิมล บัวเลิศ รองกรรมการผู้อำนวยการใหญ่สายทรัพยากรบุคคล บริษัท การบินไทย จำกัด (มหาชน) เปิดเผยว่า การบินไทยฯ เปิดรับสมัครพนักงานต้อนรับบนเครื่องบินชาวไทยรุ่นใหม่ (TQV 2019) จำนวน 200 อัตรา เพื่อรองรับการบริการและขยายเส้นทางบิน โดยพนักงานต้อนรับบนเครื่องบินรุ่นใหม่นี้ จะรับเป็นพนักงานประเภทสัญญาจ้างมีกำหนดระยะเวลา 3 ปี และหากมีผลการปฏิบัติงานผ่านตามหลักเกณฑ์การประเมินที่บริษัทฯ กำหนด บริษัทฯ อาจจะพิจารณาต่ออายุสัญญาอีก 1 ครั้ง โดยมีระยะเวลาไม่เกิน 3 ปี,ทั้งนี้ผู้สนใจเริ่มกรอกใบสมัครได้ตั้งแต่วันที่ 10-31 ตุลาคม 2562 ผ่านเว็บไซต์ ,thaiairways.com, ในตำแหน่ง Flight Attendant หรือสแกน QR Code โดยผู้สมัครต้องมีคุณสมบัติเบื้องต้น ดังนี้,ผู้สมัครหญิง,- สัญชาติไทย สถานภาพโสด ไม่เคยจดทะเบียนสมรสมาก่อน และไม่มีบุตร,- อายุไม่เกิน 24 ปี (เกิดตั้งแต่วันที่ 1 มกราคม พ.ศ.2538 เป็นต้นไป),- ความสูงไม่ต่ำกว่า 160 เซนติเมตร และน้ำหนักต้องได้สัดส่วนกับความสูงเป็นไปตามมาตรฐานที่บริษัทฯ กำหนด,- สามารถว่ายน้ำได้อย่างต่อเนื่องไม่น้อยกว่า 50 เมตร โดยต้องว่ายท่าฟรีสไตล์ได้ด้วย,ผู้สมัครชาย,- สัญชาติไทย สถานภาพโสด ไม่เคยจดทะเบียนสมรสมาก่อน และไม่มีบุตร,- พ้นพันธะทางทหารแล้ว,- อายุไม่เกิน 24 ปี (เกิดตั้งแต่วันที่ 1 มกราคม พ.ศ.2538 เป็นต้นไป),- ความสูงไม่ต่ำกว่า 165 เซนติเมตร และน้ำหนักต้องได้สัดส่วนกับความสูงเป็นไปตามมาตรฐานที่บริษัทฯ กำหนด ,- สามารถว่ายน้ำได้อย่างต่อเนื่องไม่น้อยกว่า 100 เมตร โดยต้องว่ายท่าฟรีสไตล์ได้ด้วย,คุณสมบัติอื่นๆ,- วุฒิการศึกษาไม่ต่ำกว่าระดับปริญญาตรี หรือเทียบเท่าไม่จำกัดสาขา ผู้ที่สำเร็จการศึกษาจากต่างประเทศ ต้องมีหนังสือรับรองการเทียบวุฒิจากสำนักมาตรฐานและประเมินผลอุดมศึกษามาแสดงพร้อมกันด้วย,- ผ่านการทดสอบข้อเขียนภาษาอังกฤษ ดังนี้, Test of English for International Communication (TOEIC) 600 คะแนนขึ้นไป หรือ, Test of English as a Foreign Language (TOEFL) ,- Paper-based Test 500 คะแนนขึ้นไป หรือ ,- Computer-based Test 173 คะแนนขึ้นไป หรือ,- Internet-based Test 61 คะแนนขึ้นไป หรือ, International English Language Testing System (IELTS) 5.5 คะแนนขึ้นไป หรือ, THAI Test of English Proficiency (THAI-TEP) 59 คะแนนขึ้นไป,สำหรับ THAI-TEP เป็นแบบทดสอบภาษาอังกฤษของ บริษัท การบินไทย จำกัด (มหาชน) ใช้ทดสอบความสามารถด้านการใช้ภาษาอังกฤษ โดยผู้ต้องการสอบเข้าเป็นพนักงานของบริษัทฯ สามารถดูรายละเอียดเพิ่มเติมได้ที่เว็บไซต์ ,thaiairways.com,นอกจากมีความรู้ความสามารถในการพูด และเข้าใจภาษาอังกฤษเป็นอย่างดีแล้ว หากมีความสามารถในการสื่อสารภาษาต่างประเทศอื่น นอกเหนือจากภาษาอังกฤษ ได้แก่ ภาษาจีน (แมนดาริน) ญี่ปุ่น เกาหลี ฝรั่งเศส เยอรมัน จะเป็นประโยชน์ในการพิจารณา รวมถึงต้องมีมนุษยสัมพันธ์ดี มีความกระตือรือร้น เอาใจใส่และรักงานบริการ,พร้อมย้ำว่าพนักงานต้อนรับบนเครื่องบินรุ่นใหม่ของการบินไทยในครั้งนี้มีระยะเวลาการทำงานที่กำหนดไว้ชัดเจนที่ผู้ปฏิบัติงานจะสิ้นสุดการทำงานตามสัญญา ซึ่งเป็นรูปแบบการทำงานในตำแหน่งพนักงานต้อนรับบนเครื่องบินที่สายการบินชั้นนำอื่นๆ ใช้ในการรับพนักงานในตำแหน่งนี้ นอกจากนี้ยังเป็นโอกาสที่จะได้สั่งสมประสบการณ์กับสายการบินแห่งชาติที่มีมาตรฐานการให้บริการเป็นเลิศ เพื่อให้ผู้สนใจในอาชีพพนักงานต้อนรับบนเครื่องบินสมัครเข้ามารับการคัดเลือกต่อไป.,ข่าวที่เกี่ยวข้อง :, ,งานราชการกรมสรรพากร รับลอตใหญ่ 760 อัตรา สมัครสอบทางเน็ต 24 ชม.,                     ,รับสมัครชายไทย ใจกล้า แข็งแรง เป็นนักรบ ทหารจู่โจม หน่วยสงครามพิเศษ ,                    , สูงวัยยังแจ๋ว มีงานทำ ได้เงิน หลายบริษัทเปิดกว้างรับสมัคร เช็กได้ที่นี่, 
ทีมข่าวเจาะประเด็นไทยรัฐออนไลน์ ยังคงเกาะติดข่าวสารการรับสมัครงานให้กับผู้สนใจ และครั้งนี้สำหรับผู้ใฝ่ฝันอยากทำอาชีพพนักงานต้อนรับบนเครื่องบิน เป็นแอร์โฮสเตส หรือสจ๊วต
หางาน,รับสมัครแอร์การบินไทย,พนักงานต้อนรับการบินไทย,บินไทยรับสมัครงาน,บินไทยรับสมัครแอร์,ข่าวเด่น,ข่าวร้อน,ข่าวทั่วไป